title: 2012/586/ES: 2012 m. gegužės 10 d. Europos Parlamento sprendimas dėl Europos mokymo fondo 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/238

         EUROPOS PARLAMENTO SPRENDIMAS
   2012 m. gegužės 10 d.
   dėl Europos mokymo fondo 2010 finansinių metų biudžeto įvykdymo patvirtinimo
   (2012/586/ES)
   EUROPOS PARLAMENTAS,

               —

               atsižvelgdamas į Europos mokymo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2010 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0135/2012),

               1.

               patvirtina Europos mokymo fondo direktoriui, kad Fondo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 145.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.
   PRIEDAS

      PASTARŲJŲ METŲ EUROPOS PARLAMENTO REKOMENDACIJOS

               Europos mokymo fondas

               2006 m.

               2007 m.

               2008 m.

               2009 m.

               Veikla

               Nepateikta

               Nepateikta

                           —

                           Ragina Agentūrą vykdyti diachronišką šiais ir praėjusiais metais įgyvendintų veiksmų analizę.

                           —

                           Atsižvelgdamas į susijusią tematiką ragina, kad Fondas ir Europos profesinio mokymo plėtros centras (Cedefop) glaudžiai bendradarbiautų ir palaikytų glaudesnius ryšius, taip pat prašo, kad abiejų įstaigų direktorių veiklos ataskaitose būtų reguliariai teikiama informacija.

                           —

                           Tiesioginės Fondo projektų rezultatų ir institucijų veiklos sąsajos kūrimo kliūtys.

               Ragina, kad Fondas įgyvendintų sandorių, įvykdytų per metus, kuriems biudžeto įvykdymas bus patvirtintas, ir per pastaruosius finansinius metus, palyginimą.

               Biudžeto ir finansų valdymas

               Fondas nesilaikė biudžeto pateikimo taisyklių: Fondas, neatsižvelgdamas į mokėjimų asignavimus, 2006 m. paskelbė tik savo įsipareigojimų asignavimus.

               Taisomajame biudžete asignuotųjų pajamų suma yra neteisinga. Ji turėjo būti 1 200 000 EUR, o ne 3 400 000 EUR, kaip yra parodyta. Į šią sumą buvo klaidingai įtraukta iš ankstesnių metų perkelta asignuotųjų pajamų suma.

               Nepateikta

                           —

                           Primygtinai ragina Fondą laikytis didesnio tikslumo rengiant biudžetines procedūras, kad būtų galima išvengti dažnų biudžeto lėšų perkėlimo atvejų.

                           —

                           Ragina Fondą gauti valdybos sutikimą prireikus perkelti lėšas, kaip to reikalaujama Fondo finansiniame reglamente.

                           —

                           Primena pateikti ateinančių finansinių metų mokėjimų terminų suvestinę, siekiant įvykdyti biudžetinius įsipareigojimus, prisiimtus ankstesniais finansiniais metais.

               Žmogiškieji ištekliai

               Nepateikta

               Nepateikta

                           —

                           Ragina (žr. vidaus auditą) Fondą pašalinti įdarbinimo procedūrų trūkumus – Įdarbinimo vertinimo taryba turi pateikti reikiamą informaciją apie taikomas procedūras, įskaitant sprendimų pagrindimus ir jų priėmimo datas, kad būtų užtikrintas šių procedūrų skaidrumas.

                           —

                           Ragina Agentūrą laikytis Tarybos direktyvos 2000/78/EB (1).

               Nepateikta

               Vidaus auditas

               Nepateikta

               Nepateikta

               Ragina Fondą imtis veiksmų, kad būtų įgyvendintos 15 iš 27 Vidaus audito tarnybos pateiktų rekomendacijų, t. y. nedelsiant įgyvendinti tam tikrus vidaus kontrolės standartus (susijusius su procedūrų dokumentacija, finansinių sandorių priežiūra ir sandorių tęstinumu) ir tam tikras žmogiškųjų išteklių valdymo rekomendacijas (susijusias su žmogiškųjų išteklių valdymu metinėse planų ir veiklos ataskaitose, tikslų nustatymu ir darbuotojų darbo laiko fiksavimu).

               Pripažįsta, kad 2009 m. buvo įgyvendintos 11 iš 15 VAT pateiktų rekomendacijų.

      (1)  OL L 303, 2000 12 2, p. 16.
    ---documentbreak---

               17.10.2012

               LT

               Europos Sąjungos oficialusis leidinys

               L 286/239

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos mokymo fondo 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos mokymo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2010 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0135/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

               B.

               kadangi Parlamentas 2011 m. gegužės 10 d. Europos mokymų fondo direktoriui patvirtino, kad Fondo 2009 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, be kita ko:

                           —

                           primygtinai ragino Fondą laikytis didesnio tikslumo vykdant biudžeto procedūras, kad būtų galima išvengti dažnų biudžeto lėšų perkėlimo atvejų,

                           —

                           ragino Fondą laikytis įsipareigojimų pateikti mokėjimų terminų suvestinę, siekiant įgyvendinti biudžetinius įsipareigojimus, prisiimtus ankstesniais finansiniais metais,

                           —

                           ragino Fondą gauti valdybos sutikimą prireikus perkelti lėšas, kaip reikalaujama Fondo finansiniame reglamente;

               C.

               kadangi bendrasis Fondo biudžetas 2010 m. buvo 19 300 000 EUR, kuris, palyginti su 20 200 000 EUR 2009 m. biudžetu, sumažėjo 4,46 %;

               D.

               kadangi pradinis Sąjungos įnašas į Fondo biudžetą 2010 m. buvo 18 282 000 EUR, palyginti su 14 772 000 EUR 2009 m. (6);

      Biudžeto ir finansų valdymas

               1.

               pažymi, kad visas Sąjungos įnašas 2009 m. buvo 19 872 000 EUR ir kad šią sumą sudarė pradinis Sąjungos įnašas, t. y. 14 772 000 EUR, ir 5 100 000 EUR dydžio ankstesnių metų susigrąžinto perviršio suma; be to, primena, kad 2010 m. pradinis Sąjungos įnašas į Fondą buvo 18 282 000 EUR; vis dėlto pažymi, kad prie jo pridėta 1 178 000 EUR susigrąžinto perviršio suma, todėl bendras Sąjungos įnašas 2010 m. buvo 19 460 000 EUR (7);

               2.

               atkreipia dėmesį į tai, kad Fondo metinėse finansinėse ataskaitose minima, kad Sąjungos įnašas 2010 m. iš tiesų buvo 19 196 840,29 EUR; atsižvelgia į Fondo pareiškimą, kad iš tiesų 2010 finansiniais metais Fondui skirtas Sąjungos įnašas iš viso sudarė 19 297 822 EUR, t. y. 19 460 000 EUR, iš kurių buvo atimta 162 178 EUR, kurie sudarė nepiniginį Sąjungos įnašą; taip pat atsižvelgia į Fondo pastabą, kad Fondas panaudojo 19 196 840,29 EUR iš lėšų, kurias gavo iš Sąjungos, o likusius 100 981,71 EUR grąžino Komisijai;

               3.

               iš Fondo metinių finansinių ataskaitų nustatė, kad jo 2010 m. biudžetas iš dalies buvo pakeistas 2010 m. lapkričio mėn., siekiant iš dalies subalansuoti nenumatytą Fondo pajamų sumažėjimą;

               4.

               remdamasis Fondo metine veiklos ataskaita pažymi, kad jo įgyvendintų įsipareigojimų lygis yra 99,9 %, palyginti su 99,8 % 2009 m. ir 98,5 % 2008 m., o įvykdytų mokėjimų lygis yra 96,5 %, palyginti su maždaug 90 % 2009 ir 2008 m.;

      Pervedimas ir perkėlimas

               5.

               remdamasis Fondo metine veiklos ataskaita pažymi, kad biudžeto lėšų pervedimai 2010 m. sumažinti iki 15, palyginti su 33 pervedimais 2009 m., o 2010 m. perkelta tik 12,8 % skirtos sumos, 2009 m. – 17 %, 2008 m. – 15 %;

      Išimčių registracija

               6.

               remdamasis Fondo metine veiklos ataskaita pažymi, kad 2010 m. išimčių registre užregistruota 10 išimčių, palyginti su 12 išimčių 2009 m.;

               7.

               pažymi, kad nė vienos iš jų finansinė rizika nėra didesnė nei 50 000 EUR; visų pirma pažymi, kad bendra šių išimčių suma – 100 183 EUR, tai sudaro 0,53 % bendro 2010 m. Fondo biudžeto;

      Viešieji pirkimai

               8.

               remdamasis Fondo metine veiklos ataskaita pripažįsta, kad joje nustatyti aštuoni tiesioginiai susitarimai su išorės sutarčių šalimis ir nė vieno susitarimo vertė neviršija ir nėra lygi 50 000 EUR; pažymi, kad bendra tiesioginių susitarimų vertė yra 93 575 EUR, tai atitinka 0,50 % bendro 2010 m. Fondo biudžeto;

      Žmogiškieji ištekliai

               9.

               remdamasis metine veiklos ataskaita pažymi, kad 2010 m. pabaigoje Fondo etatų plane buvo keturios laisvos darbo vietos, palyginti su 10 laisvų darbo vietų 2009 m. pabaigoje;

               10.

               taip pat pažymi, kad dabar Fonde dirba 128 darbuotojai, 2010 m. Fonde pradėjo dirbti 15 darbuotojų, iš darbo išėjo 10 darbuotojų;

               11.

               remdamasis metine veiklos ataskaita atkreipia dėmesį į tai, kad Fondo įgaliojimams įgyvendinti sukurtų darbo vietų skaičius yra:

                           —

                           96 laikinųjų darbuotojų vietos,

                           —

                           33 sutartininkai ir vietiniai darbuotojai ir

                           —

                           6 komandiruoti nacionaliniai ekspertai;

      Veikla

               12.

               remdamasis metine veiklos ataskaita pažymi, kad Fondas, siekdamas padidinti savo tikslų svarbą ir išmatuojamumą ir teikti apibendrintus su pagrindine veikla ir darbu susijusius duomenis apie Fondo veiklą, parengė persvarstytą įmonės veiklos rodiklių sąrašą;

               13.

               be to, pažymi, kad Fondas parengė suvestinės projektą, kuriuo siekiama užtikrinti kasdienio veiklos stebėjimo svarbiausius aktualius duomenis, ypač valdymo ir pranešimų teikimo srityje;

               14.

               be to, pažymi, kad rizika pagrįsta mokėjimų grandinės diferenciacija, kuria remiantis sukurtos paprastesnės mažai rizikingų sandorių grandinės, sėkmingai įgyvendinta 2010 m. pradžioje;

               15.

               palankiai vertina tai, kad Fondas sėkmingai užbaigė pirmuosius Turino proceso metus, remiantis juo pateikta glausta, dokumentais įforminta, išsami profesinio švietimo ir mokymo reformos kiekvienoje šalyje analizė, įskaitant nustatytas svarbiausias politikos tendencijas, uždavinius, apribojimus, taip pat gerąją patirtį ir galimybes;

      Bendradarbiavimas su Europos profesinio mokymo plėtros centru (Cedefop)

               16.

               pažymi, kad 2009 m. lapkričio mėn. Fondo ir Cedefop bendradarbiavimo susitarimas buvo atnaujintas 2010–2013 m. laikotarpiui; pripažįsta, kad Fondas ir Cedefop, vykdydami šį bendradarbiavimą, kasmet parengia bendrą veiklos programą, kuri pridedama prie abiejų agentūrų veiklos programų; palankiai vertina Fondo ketinimą būsimose metinėse veiklos ataskaitose išsamiau nurodyti, kaip įgyvendinama ši bendra veiklos programa;

      Vidaus auditas

               17.

               pripažįsta, kad 2010 m. Vidaus audito tarnyba (VAT) atliko planavimo ir priežiūros auditą; visų pirma pažymi, kad VAT pateikė aštuonias rekomendacijas, iš kurių viena laikoma „labai svarbia“ ir yra susijusi su Fondo poreikiu aiškiai apibrėžti ir apibūdinti savo metinio planavimo metodo naudą;

               18.

               atsižvelgdamas į tai, primygtinai ragina Fondą sutelkti dėmesį į veiksmingą ataskaitų teikimą, susijusį su Fondo valdyba ir svarbiausiais suinteresuotaisiais subjektais, suteikiant jiems galimybę tikrinti Fondo veiklą;

               19.

               taip pat ragina Fondą įgyvendinti kitas VAT ankstesnių auditų rekomendacijas;

               20.

               remdamasis Fondo metine veiklos ataskaita pripažįsta, kad jis įgyvendino 16 persvarstytų veiksmingo valdymo standartų, nustatytų pagal vidaus kontrolės standartų sistemą;

               21.

               atkreipia dėmesį į ankstesnių pranešimų dėl biudžeto įvykdymo patvirtinimo rekomendacijas, nurodytas šios rezoliucijos priede;

               22.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (8) rezoliucijoje dėl ES agentūrų veiklos, finansų valdymo ir kontrolės.

      (1)  OL C 366, 2011 12 15, p. 145.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.

      (5)  OL L 250, 2011 9 27, p. 196.

      (6)  OL L 64, 2010 3 12, p. 926.

      (7)  OL L 64, 2010 3 12, p. 927.

      (8)  Priimti tekstai, P7_TA(2012)0164 (žr. šio Oficialiojo leidinio p. 388).


title: 1993 m. gruodžio 20 d. Tarybos Sprendimas dėl Europos ekonominės bendrijos ir kai kurių trečiųjų šalių (Albanijos, Armėnijos, Azerbaidžano, Baltarusijos, Bulgarijos, Čekijos, Gruzijos, Kazachstano, Kirgizijos, Latvijos, Lietuvos, Moldovos, Mongolijos, Rumunijos, Rusijos Federacijos, Slovakijos, Slovėnijos, Tadžikistano, Turkmėnistano, Ukrainos, Uzbekistano) tam tikrų susitarimų ir protokolų dėl prekybos tekstilės gaminiais laikinojo taikymo

text:
Svarbus teisinis pranešimas

|

31994D0277

Oficialusis leidinys L 123 , 17/05/1994 p. 0001 - 0002 specialusis leidimas suomių kalba: skyrius 11 tomas 31 p. 0003  specialusis leidimas švedų kalba: skyrius 11 tomas 31 p. 0003

		Tarybos Sprendimas1993 m. gruodžio 20 d.dėl Europos ekonominės bendrijos ir kai kurių trečiųjų šalių (Albanijos, Armėnijos, Azerbaidžano, Baltarusijos, Bulgarijos, Čekijos, Gruzijos, Kazachstano, Kirgizijos, Latvijos, Lietuvos, Moldovos, Mongolijos, Rumunijos, Rusijos Federacijos, Slovakijos, Slovėnijos, Tadžikistano, Turkmėnistano, Ukrainos, Uzbekistano) tam tikrų susitarimų ir protokolų dėl prekybos tekstilės gaminiais laikinojo taikymo(94/277/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 113 straipsnį, kartu su 228 straipsniu,atsižvelgdama į Komisijos pasiūlymą,kadangi Komisija Bendrijos vardu vedė derybas su Albanija, Armėnija, Azerbaidžanu, Baltarusija, Gruzija, Kazachstanu, Kirgizija, Latvija, Lietuva, Moldova, Mongolija, Rusijos Federacija, Tadžikistanu, Turkmėnistanu, Ukraina ir Uzbekistanu dėl susitarimų prekiauti tekstilės gaminiais;kadangi dvišaliai susitarimai dėl prekybos tekstilės gaminiais su Albanija, Armėnija, Azerbaidžanu, Baltarusija, Gruzija, Kazachstanu, Kirgizija, Latvija, Lietuva, Moldova, Mongolija, Rusijos Federacija, Tadžikistanu, Turkmėnistanu, Ukraina ir Uzbekistanu turėtų būti laikinai taikomi nuo 1993 m. sausio 1 d., neužbaigus jų sudarymui privalomų procedūrų, jei abipusiškumo pagrindu juos laikinai taikys ir šalys partnerės;kadangi Komisija Bendrijos vardu vedė derybas su Slovėnija dėl dvišalio susitarimo prekiauti tekstilės gaminiais;kadangi dvišalis susitarimas su Slovėnija dėl prekybos tekstilės gaminiais turėtų būti laikinai taikomas nuo 1993 m. rugsėjo 1 d., neužbaigus jo sudarymui privalomų procedūrų, jei abipusiškumo pagrindu jį laikinai taikys ir Slovėnija;kadangi Komisija Bendrijos vardu vedė derybas dėl Europos sutarties su Bulgarijos Respublika, Čekijos Respublika, Slovakijos Respublika ir Rumunija papildomųjų protokolų dėl prekybos tekstilės gaminiais;kadangi Europos sutarties su Čekijos ir Slovakijos Federacine Respublika Papildomieji protokolai dėl prekybos tekstilės gaminiais tarp Bendrijos ir Čekijos Respublikos bei tarp Bendrijos ir Slovakijos Respublikos turėtų būti pradėti laikinai taikyti nuo 1993 m. sausio 1 d., neužbaigus jų sudarymui privalomų procedūrų, jei abipusiškumo pagrindu juos laikinai taikys ir šalys partnerės;kadangi Europos sutarties su Rumunija papildomasis protokolas dėl prekybos tekstilės gaminiais turėtų būti pradėtas laikinai taikyti nuo 1993 m. gegužės 1 d., neužbaigus jo sudarymui privalomų procedūrų, jei abipusiškumo pagrindu jį taikys ir šalis partnerė;kadangi Europos sutarties su Bulgarijos Respublika papildomasis protokolas dėl prekybos tekstilės gaminiais turėtų būti pradėtas laikinai taikyti įsigaliojus laikinajam susitarimui, kurį 1993 m. kovo 8 d. pasirašė Europos ekonominė bendrija ir Bulgarijos Respublika, neužbaigus jo sudarymui privalomų procedūrų, jei abipusiškumo pagrindu jį taikys ir šalis partnerė,NUSPRENDĖ:1 straipsnisDvišaliai susitarimai dėl prekybos tekstilės gaminiais, kuriuos Europos ekonominė bendrija pasirašė su Albanija, Armėnija, Azerbaidžanu, Baltarusija, Gruzija, Kazachstanu, Kirgizija, Latvija, Lietuva, Moldova, Mongolija, Rusijos Federacija, Tadžikistanu, Turkmėnistanu, Ukraina ir Uzbekistanu, laikinai taikomi nuo 1993 m. sausio 1 d., neužbaigus jų sudarymo formalumų, jei juos abipusiškumo pagrindu taikys ir šalys partnerės.Dvišalis Europos ekonominės bendrijos ir Slovėnijos Respublikos susitarimas dėl prekybos tekstilės gaminiais pradedamas laikinai taikyti nuo 1993 m. rugsėjo 1 d., neužbaigus jo sudarymo formalumų, jei jį abipusiškumo pagrindu taiko ir Slovėnijos Respublika.Europos sutarčių tarp Europos ekonominės bendrijos ir Čekijos ir Slovakijos Federacinės Respublikos papildomieji protokolai dėl prekybos tekstilės gaminiais tarp Bendrijos ir Čekijos Respublikos bei Bendrijos ir Slovakijos Respublikos laikinai taikomi nuo 1993 m. sausio 1 d., neužbaigus jų sudarymo formalumų, jei abipusiškumo pagrindu juos taikys ir šalys partnerės.Europos sutarties tarp Europos ekonominės bendrijos ir Rumunijos papildomasis protokolas dėl prekybos tekstilės gaminiais laikinai pradedamas taikyti 1993 m. gegužės 1 d., nebaigus jo sudarymo formalumų, jei abipusiškumo pagrindu jį taikys ir Rumunija.Europos sutarties tarp Europos ekonominės bendrijos ir Bulgarijos Respublikos papildomasis protokolas dėl prekybos tekstilės gaminiais laikinai pradedamas taikyti, įsigaliojus laikinajam susitarimui, kurį 1993 m. kovo 8 d. pasirašė Europos ekonominė bendrija ir Bulgarijos Respublika, neužbaigus jo sudarymo formalumų, jei abipusiškumo pagrindu jį taikys ir Bulgarija.2 straipsnisParafuotų susitarimų ir protokolų tekstai pateikiami šio sprendimo priede.Priimta Briuselyje, 1993 m. gruodžio 20 d.Tarybos varduPirmininkasW. Claes--------------------------------------------------